آمالي هميشه ايشيقلي ايدئيالار و مراملار اولسا دا، حياتي او قدر ده خوش کئچمه ييب، عؤمرو تکجه موباريزه لره توش گلمه ييب. طالعيين بوز اوزونو ده گؤروب، اوزون ايللر آغير خسته ليکدن اذيت چکيب. بو سببدن ده باکيدان قوبايا دؤنمک مجبوريتينده قاليب. دئييلنلره گؤره، او دؤورون مشهور آکتيورلاري، صنعت و تئاتر خاديم لري تئز-تئز قوبايا گئدر، سکينه خانيما باش چکرميشلر. دوغولدوغو شهرده ده دونياسيني دييشن بو ايشيقلي قادينين حيات و  ياراديجيليغي چوخ ماراقلي و زنگين ايدي. مشهور آکتيور و رئژيسسور حوسئين عربلينسکي اونونلا صؤحبت زاماني صنعت دوستونا خطابن دئميشدي: «سکينه خانيم، قادينسيز تئاتر گولسوز-چيچکسيز باهار کيميدير. چيچکسيز کي باهار اولماز؟! جهالتين اوجباتيندان نه قدر قادين، قيز تئاترا ياخين دورا بيلمير. سيز بؤيوک ايش گؤرورسونوز. قيزلاريميزين اورگينده تئاتر قيغيلجيملاري آليشديردينيز. واخت گلر، بو قيغيلجيملار مشعله دؤنر».